ไมน์คราฟต์

| ไมน์คราฟต์ Minecraft |
| --- | --- |
โลโก้ของไมน์คราฟต์
ผู้พัฒนา: โมแจงสตูดิโอส์
ผู้จัดจำหน่าย: โมแจงสตูดิโอส์ เอกซ์บอกซ์เกมสตูดิโอส์ โซนี่คอมพิวเตอร์เอ็นเตอร์เทนเมนต์
ออกแบบ: มาร์กุส แพช็อน เย็นส์ แบร์เยนสเตน
ศิลปิน: มาร์คุส ท็อยโวเน็น ยาสเปอร์ บูร์สตรา
แต่งเพลง: ซีโฟร์เอทีน
ชุด: ไมน์คราฟต์
เครื่องเล่น:  วินโดวส์, แมคโอเอส, ลินุกซ์  แอนดรอยด์ ไอโอเอส ไอแพดโอเอส เอกซ์บอกซ์ 360 ราสป์เบอร์รีพาย วินโดวส์โฟน เพลย์สเตชัน 3 ไฟร์โอเอส เพลย์สเตชัน 4 เอกซ์บอกซ์ วัน เพลย์สเตชัน วิตา วียู แอปเปิลทีวี ทีวีโอเอส นินเท็นโดสวิตช์ นิว นินเท็นโด 3ดีเอส 
วางจำหน่าย:  18 พฤศจิกายน พ.ศ. 2554  วินโดวส์ แมคโอเอส ลินุกซ์ ทั่วโลก: 18  พฤศจิกายน พ.ศ. 2554 แอนดรอยด์ ทั่วโลก: 7 ตุลาคม พ.ศ. 2554 ไอโอเอส ทั่วโลก: 17 พฤศจิกายน พ.ศ. 2554 เอกซ์บอกซ์ 360 ทั่วโลก: 9 พฤษภาคม พ.ศ. 2555 ราสป์เบอร์รีพาย ทั่วโลก: 11 กุมภาพันธ์ พ.ศ. 2556 เพลย์สเตชัน 3 NA: 17 ธันวาคม พ.ศ. 2556 EU: 18 ธันวาคม พ.ศ. 2556 ไฟร์โอเอส ทั่วโลก: 2 เมษายน พ.ศ. 2557 เพลย์สเตชัน 4 ทั่วโลก: 4 กันยายน พ.ศ. 2557 เอกซ์บอกซ์ วัน ทั่วโลก: 5 กันยายน พ.ศ. 2557 เพลย์สเตชัน วิตา NA: 14 ตุลาคม พ.ศ. 2557 EU: 15 ตุลาคม พ.ศ. 2557 วินโดวส์โฟน ทั่วโลก: 10 ธันวาคม พ.ศ. 2557 วินโดวส์ 10 ทั่วโลก: 29 กรกฎาคม พ.ศ. 2558 วียู ทั่วโลก: 17 ธันวาคม พ.ศ. 2558 ทีวีโอเอส ทั่วโลก: 19 ธันวาคม พ.ศ. 2559 นินเท็นโดสวิตช์ NA: 11 พฤษภาคม พ.ศ. 2560 PAL: 12 พฤษภาคม พศ. 2560 นิว นินเท็นโด 3ดีเอส ทั่วโลก: 13 กันยายน พ.ศ. 2560 EU: 20 กันยายน 2560  
แนว: แซนด์บ็อกซ์, เอาชีวิตรอด
รูปแบบ: ผู้เล่นคนเดียว, ผู้เล่นหลายคน
ไมน์คราฟต์ (อังกฤษ: Minecraft) เป็นวิดีโอเกมแซนด์บ็อกซ์ที่พัฒนาโดยบริษัทพัฒนาเกมสวีเดน โมแจงสตูดิโอส์ (Mojang Studios) เกมไมน์คราฟต์สร้างขึ้นโดยนักออกแบบเกมชาวสวีเดน มาร์กุส แพช็อน (Markus Persson) หรือ น็อตช์ (Notch) ด้วยภาษาโปรแกรมจาวา ในช่วงแรกเริ่มมีการปล่อยเออร์ลีแอ็กเซส (early access) สำหรับคอมพิวเตอร์ส่วนบุคคล (พีซี) ในเดือนพฤษภาคม พ.ศ. 2552 และปล่อยเกมตัวเต็มในเดือนพฤศจิกายน พ.ศ. 2554 ด้วยการที่เย็นส์ แบร์เยนสเตน (Jens Bergensten) เข้ามาพัฒนาเกมต่อจากแพร์ช็อนตั้งแต่นั้นเป็นต้นมา ไมน์คราฟต์สามารถเล่นผ่านได้ในหลากหลายแพลตฟอร์มและเป็นเกมที่ขายดีที่สุดตลอดกาลด้วยยอดขายที่มากกว่า 238 ล้านชุด และมีผู้เล่นที่มีความเคลื่อนไหวต่อเดือนเกือบ 140 ล้านคน ในช่วงปี พ.ศ. 2564
ในไมน์คราฟต์ผู้เล่นมีอิสระในการสำรวจโลก 3 มิติที่สร้างขึ้นอย่างเป็นกระบวนการในลักษณะบล็อกเหลี่ยม ๆ ด้วยภูมิประเทศที่แทบไม่มีที่สิ้นสุด ค้นพบและเก็บเกี่ยววัตถุดิบต่าง ๆ คราฟต์อุปกรณ์และไอเทม และสร้างสิ่งปลูกสร้างต่าง ๆ ทั้งนี้ขึ้นอยู่กับโหมดเกมที่จะทำให้ผู้เล่นสามารถต่อสู้กับม็อบที่ถูกควบคุมด้วยคอมพิวเตอร์ ตลอดจนร่วมมือหรือแข่งขันกับผู้เล่นอื่นในโลกเดียวกัน โหมดเกมในที่นี้ประกอบด้วยโหมดเอาชีวิตรอดซึ่งเป็นโหมดที่ผู้เล่นต้องเก็บเกี่ยวทรัพยากรเพื่อสร้างสิ่งต่าง ๆ และดูแลรักษาความเป็นอยู่ด้วย และอีกส่วนคือโหมดสร้างสรรค์ซึ่งมีทรัพยากรอย่างไม่จำกัดให้แก่ผู้เล่นและยังสามารถเข้าถึงการบินได้ นอกจากนี้ผู้เล่นสามารถดัดแปรเกมเพื่อสร้างระบบเกม ไอเทม และสินทรัพย์ใหม่ ๆ ได้เช่นกัน
ไมน์คราฟต์ได้รับความนิยมอย่างล้นหลามทั้งชนะรางวัลหลายรายการและเป็นหนึ่งในวิดีโอเกมที่ดีที่สุดตลอดกาล ซึ่งสื่อสังคม การล้อเลียน การดัดแปลง สินค้า งานประชุมประจำปีอย่างไมน์คอน (MineCon) ก็เป็นส่วนสำคัญที่ทำให้เกมโด่งดังเป็นอย่างมาก นอกจากนี้ไมน์คราฟต์ยังถูกนำไปใช้เพื่อการศึกษาในการสอนเคมี การออกแบบใช้คอมพิวเตอร์ช่วย และวิทยาการคอมพิวเตอร์ ทั้งนี้ในปี พ.ศ. 2557 ไมโครซอฟท์เข้าซื้อบริษัทโมแจงและทรัพย์สินทางปัญญาของไมน์คราฟต์ด้วยเงินจำนวน 2,500 ล้านดอลลาร์สหรัฐ ไมน์คราฟต์ยังมีเกมสปินออฟหลายเกม เช่น ไมน์คราฟต์: สตอรีโหมด, ไมน์คราฟต์ดันเจียนส์ และไมน์คราฟต์เอิร์ท